VILNIAUS RAJONO SAVIVALDYBĖS TARYBA

SPRENDIMAS

DĖL BENDROJO NAUDOJIMO (MIESTŲ, MIESTELIŲ IR KAIMŲ AR SAVIVALDYBIŲ BENDROJO NAUDOJIMO) TERITORIJOS ŽEMĖS SKLYPO SUFORMAVIMO VILNIAUS R. SAV., MAIŠIAGALOS SEN., KARVIO K.

2024 m. ……..………d. Nr. ……………

Vilnius

Vadovaudamasi Lietuvos Respublikos vietos savivaldos įstatymo 6 straipsnio 19 punktu, Lietuvos Respublikos žemės įstatymo 8 straipsnio 1 dalimi, 3 dalies 4 punktu, Žemės sklypų formavimo ir pertvarkymo projektų rengimo ir įgyvendinimo taisyklių, patvirtintų Lietuvos Respublikos žemės ūkio ministro ir Lietuvos Respublikos aplinkos ministro 2004 m. spalio 4 d. įsakymu Nr. 3D-452/D1-513 „Dėl Žemės sklypų formavimo ir pertvarkymo projektų rengimo ir įgyvendinimo taisyklių patvirtinimo“, 2.3, 2.5, 13.6 papunkčiais ir 81 punktu, Žemės naudojimo būdų turinio aprašo, patvirtinto Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr. 3D-37/D1-40 „Dėl Žemės naudojimo būdų turinio aprašo patvirtinimo“, 24 punktu, Valstybinės žemės perdavimo neatlygintinai naudotis taisyklėmis, patvirtintomis Lietuvos Respublikos Vyriausybės 1995 m. lapkričio 13 d. nutarimu Nr. 1428 „Dėl Valstybinės žemės perdavimo neatlygintinai naudotis taisyklių patvirtinimo“, apsvarsčiusi Vilniaus rajono savivaldybės administracijos Maišiagalos seniūnijos seniūno 2024 m. vasario 21 d. prašymą Nr. A38(1)-403 bei pateiktus dokumentus, Vilniaus rajono savivaldybės taryba
n u s p r e n d ž i a:

1.	Suformuoti apie 0,47 ha ploto kitos paskirties – bendrojo naudojimo (miestų, miestelių ir kaimų ar savivaldybių bendrojo naudojimo) teritorijos žemės sklypą Vilniaus r. sav., Maišiagalos sen., Karvio k., urbanizuotos teritorijos viešajai erdvei įrengti (schema pridedama).

2.	Šį sprendimą paskelbti Savivaldybės tinklalapyje.

Savivaldybės meras	Robert Duchnevič

Daiva Laukaitienė, tel. +37052109692, el. paštas daiva.laukaitine@vrsa.lt